****

 **ประกาศองค์การบริหารส่วนตำบลเขาแก้ว**

 **เรื่อง ประกาศใช้แผนปฎิบัติการป้องกันการทุจริต ๕ ปี** **( ๒๕๖๑ – ๒๕๖**๕)

.........................................................

ด้วยคณะกรรมการป้องกันและปราบปรามการทุจริตได้มีมติในการประชุมเมื่อวันที่ ๒ มกราคม ๒๕๖๓ มีมติเห็นชอบให้ขยายกรอบเวลาของยุทธศาสตร์ชาติว่าด้วยการป้องกันและปราบปรามการทุจริต ระยะที่ ๓ (พ.ศ.๒๕๖๐ – ๒๕๖๔) ให้ใช้ต่อไปถึงวันที่ ๓๐ กันยายน ๒๕๖๕ และให้องค์กรปกครองส่วนท้องถิ่นขยายกรอบเวลาแผนปฎิบัติการป้องกันการทุจริตที่จะสิ้นสุดในปีงบประมาณ พ.ศ.๒๕๖๔ เป็นสิ้นสุดปี พ.ศ.๒๕๖๕ เพื่อประโยชน์ในการขับเคลื่อนแผนงานที่แสดงถึงเจตจำนงทางการเมืองในการต่อต้านการทุจริตต่อสาธารณชน

 องค์การบริหารส่วนตำบลเขาแก้ว ได้ดำเนินการขยายกรอบเวลาแผนปฎิบัติการป้องกันการทุจริตปีงบประมาณ พ.ศ.๒๕๖๕ เป็นที่เรียบร้อยแล้ว จึงประกาศใช้แผนปฎิบัติการป้องกันการทุจริตประจำปีงบประมาณ พ.ศ.๒๕๖๕ ดังรายละเอียดปรากฎแนบท้ายประกาศนี้

 จึงประกาศให้ทราบโดยทั่วกัน

ประกาศ ณ วันที่ ๒๘ เดือน กันยายน พ.ศ. ๒๕๖๔

(ลงชื่อ) 

 (นายดุสิต วิชัยพล)

 นายกองค์การบริหารส่วนตำบลเขาแก้ว